Meer as 100 myne sonder waterlisensies | Maroela Media
'n Totaal van 115 Suid-Afrikaanse myne word bedryf sonder 'n waterlisensie en 118 uit 712 myne wat wel oor waterlisensies beskik, voldoen nie aan die voorwaardes van dié lisensies nie.
Die VF Plus het in antwoord op 'n parlementêre vraag aan Nomvula Mokonyane, minister van water en sanitasie, met skok van dié toedrag van sake verneem.
Adv. Anton Alberts, VF Plus-voorsitter, het Donderdag in 'n verklaring gesê dit wys bloot dat "myne argeloos voortgaan om die omgewing te besoedel en dat die waterlisensiestelsel nie na behore werk nie".
Volgens Alberts is die meeste myne wat hulle hieraan skuldig maak in Mpumalanga geleë. Myne in Gauteng volg kort op hulle hakke.
Alberts het gesê die Shiva Uranium-myn in Klerksdorp in Noordwes wat aan die Gupta-familie behoort, is een van dié wat nie aan waterlisensievoorwaardes voldoen nie.
"Die Nasionale Waterwet word eenvoudig geïgnoreer of willens en wetens verbreek," lui die verklaring.
Volgens Alberts gaan die VF Plus die bevindinge aan die Blou Skerpioene voorlê vir ondersoek en verdere optrede. Indien daar niks van kom nie, sal die inligting aan die Valke oorhandig word vir optrede.
"Die VF Plus glo dat mynaktiwiteite in balans met die omgewing moet plaasvind, dat mynlisensies nie onnodig gegee moet word nie, en dat diegene wat die omgewing besoedel, tronkstraf moet kry."
Ai, die kapitalistiese, emperialistiese, rassistiese kolonialiste met hulle "waterlisensies" en allerhande reëls, regulasies en wetgewing darem…….Voor 1652 was daar nie sulke goed nie. Die aarde het aan almal behoort wat dit wou plunder….wat myne is, is joune, en wat joune is, is myne…..en as jy nie saamstem nie het die Koning jou van 'n krans af laat gooi…..problem solved!!
Vrot maw anc !
En soos met baie ander dinge is dit weereens die VF+ wat die dinge oopkrap ipv om hulle te bemoei met kleinlike politiekery. Afrikaners maak oop jul oë en stem vir hulle op 8Mei.
…. en steeds woeker die Guptas voort op ons grondgebied en die kommissie vermy die Zuma-vriende soos vername uitlandse afgode. Wie trek voordeel uit die duur grondstowwe… Indiè waarheen Cyril kort na sy bevordering tot staatsprez genooi is vir 'n helde-ontvangs.? Alles gaan steeds aan soos voorheen en net die klein mank jakkasies se tranestories word vir maande op die SABC uitgeblaker. Die Gupta-myn se handelslisensie moet teruggetrek word… vergeet van water…
Mooi so VF+ !Waar is die wonderlike DA en die res nou?Afrikaners maak oop julle oe VOOR julle die vyand by die stembus ondersteun!